ai4bharat/Pralekha huggingface dataset:
உள்துறை அமைச்சகம்
ஓக்கி புயல் தொடர்பான தேசிய நெருக்கடி மேலாண்மை குழுக் கூட்டம்
தயார்நிலை, மீட்பு மற்றும் நிவாரணப் பணிகள் குறித்து அமைச்சரவை செயலர் ஆய்வு
அமைச்சரவை செயலர் திரு. பி. கே சின்ஹா தலைமையில் இன்று தேசிய நெருக்கடி மேலாண்மைக் குழுக் கூட்டம் நடைபெற்றது. ஓக்கி புயலால் பாதிக்கப்பட்ட மாநிலங்கள் மற்றும் யூனியன் பிரதேசங்களில் நடைபெற்று வரும் மீட்பு மற்றும் நிவாரணப் பணிகள் குறித்து இந்தக் கூட்டத்தில் ஆய்வு செய்யப்பட்டது. இந்த புயலால் பாதிக்கப்படக் கூடிய மகாராஸ்டிரா மற்றும் குஜராத் மாநிலத்தில் தயார் நிலை நடவடிக்கைகள் குறித்தும் இந்த கூட்டத்தில் விவாதிக்கப்பட்டது. இந்தப் புயல் டிசம்பர் 5 நள்ளிரவு குஜராத்தின் தெற்குப் பகுதியிலும் வட மஹாராஷ்டிரா சூரத் அருகேயும் கரையைக் கடக்கும் என எதிர்பார்க்கப்படுகிறது.
அதே சமயம் தெற்கு அந்தமான் கடலை ஒட்டி வங்கக் கடலின் தென்கிழக்கில் மற்றொரு காற்றழுத்த தாழ்வு மண்டலம் உருவாகி இருக்கிறது. இதனை அடுத்து தமிழ்நாடு, ஆந்திரப் பிரதேசம் மற்றும் அந்தமான்- நிக்கோபார் தீவுகளில் தயார் நிலை நடவடிக்கைகள் குறித்தும் இந்தக் குழு கூட்டத்தில் விவாதிக்கப்பட்டது. இந்தப் பகுதிகளில் உள்ள மீனவர்களுக்கும் மற்றவர்களுக்கும் தேவையான ஆலோசனைகள் வெளியிடப்பட்டன. அந்தந்தப் பகுதிகளில் நேரக்கூடிய நெருக்கடிகளை சமாளிக்கத் தேவையான அனைத்து நடவடிக்கைகளையும் உடனே எடுக்குமாறு தமிழ்நாடு, ஆந்திரப் பிரதேசம் மற்றும் அந்தமான்- நிக்கோபார் தீவுகளின் தலைமை செயலர்களுக்கு அறிவுத்தப்பட்டது.
பாதிக்கப்பட்ட மாநிலங்களின் தலைமை செயலர்கள் மற்றும் மூத்த அலுவலர்களுடன் காணொளிக் காட்சி மூலம் ஆய்வு செய்த அமைச்சரவைச் செயலர் தற்போதுள்ள நிலைமை குறித்து விவாதித்தார். மத்திய உள்துறை அமைச்சகம், தேசியப் பேரிடர் மேலாண்மை வாரியம், மத்தியப் பாதுகாப்பு அமைச்சகம், இந்தியக் கடற் படை, விமானப் படை, கடலோரக் காவல்படை புவி அறிவியல் அமைச்சகம், இந்திய வானிலை ஆய்வுத் துறை எனப் பல்வேறு துறையைச் சேர்ந்த அலுவலர்கள் இந்தக் கூட்டத்தில் பங்கேற்றனர்.
மத்திய, மாநில அரசின் துறைகள் சூறாவளி புயலை கண்காணித்தது தேவையான மீட்பு மற்றும் நிவாரண நடவடிக்கைகளை எடுத்து வருகின்றன. கடலோரக் காவல் படை, விமானக் படை, கடற்படை, தேசியப் பேரிடர் நிவாரணப் படை மற்றும் உள்ளூர் அரசுத் துறைகள் தேடுதல் மற்றும் நிவாரணப் பணிகளை தொடர்ந்து மேற்கொண்டு வருகின்றன.
இதுவரை, தமிழ்நாட்டைச் சேர்ந்த 243 மீனவர்களும், கேரளாவை சேர்ந்த 250 மீனவர்களும் லக்ஷடீப்பைச் சேர்ந்த 1047 மீனவர்களும் மீட்கப்பட்டுள்ளனர். அரசு முகமைகள் ஏற்படுத்தியுள்ள நிவாரண முகாம்களில் உள்ளவர்களுக்கு உதவிப் பொருட்களும் அளிக்கப்பட்டு வருகிறது. நிலைமையைக் கட்டுக்குள் கொண்டுவரத் தேவையான நடவடிக்கைகளை தமிழ் நாடு, கேரள மற்றும் லக்ஷதீப் மாநில அரசுகளும் மேற்கொண்டு வருகின்றன. மத்திய அரசு கடலோரக் காவல் படையின் 10 கப்பல்கள், 3 விமானங்கள், ஒரு ஹெலிகாப்டர் கடற்படையின் 10 கப்பல்கள், 2 விமானம், 2 ஹெலிகாப்டர்கள் விமான படையின் ஒரு விமானம், 3 ஹெலிகாப்டர்கள் ஆகியவை மீட்பு மற்றும் நிவாரணப் பணியில் ஈடுபடுத்தப்பட்டுள்ளது.
ஆயுஷ்
2021-ல் யோகாவை மேம்படுத்துதல் மற்றும் பிரபலப்படுத்துவதற்கு தலைசிறந்த பங்களிப்புக்கான பிரதமரின் விருதுகள்
2021-ல் யோகாவை மேம்படுத்துதல் மற்றும் பிரபலப்படுத்துவதற்கு தலைசிறந்த பங்களிப்புக்கான பிரதமரின் விருதுகள் அறிவிக்கப்பட்டுள்ளன. இது யோகா துறையில் மிகுந்த கௌரவத்துக்குரிய விருதாகும். தனிநபர்கள் பிரிவில் லே, லடாக் பகுதியைச் சேர்ந்த திரு பிக்கு சங்சேனாவும், பிரேசிலின் சாவோ பாலோவை சேர்ந்த திரு மார்க்கஸ் வினிசியஸ் ரோஜோ ரோட்ரிக்ஸ்சும் விருதுக்கு தெரிவு செய்யப்பட்டுள்ளனர். அமைப்புகள் பிரிவில் உத்தராகண்டில் உள்ள ரிஷிகேஷின் டிவைன் லைப் சொசைட்டியும், பிரிட்டனின் பிரிட்டிஷ் வீல் ஆப் யோகாவும் இந்த விருதுகளை பெறுகின்றன.
2021-ல் யோகாவை மேம்படுத்துதல் மற்றும் பிரபலப்படுத்துவதற்கு தலைசிறந்த பங்களிப்புக்கான விருதுகளை 2016 ஜூன் 21-ல் சண்டிகரில் நடைபெற்ற இரண்டாவது சர்வதேச யோகா தின நிகழ்வில் பிரதமர் அறிவித்தார். இந்த விருதுகளுக்கான விதிமுறைகள் மத்திய ஆயுஷ் அமைச்சகத்தால் உருவாக்கப்பட்டன.
யோகா விருதுகள் பெறுவதற்கான விண்ணப்பங்கள் மைகவ் இணையப்பக்க விளம்பரத்தின் மூலம் பெறப்பட்டன. 2021 மார்ச் 29 தொடங்கி மே 11 வரை விண்ணப்பங்கள் வரவேற்கப்பட்டன. 120 விண்ணப்பங்கள் ஆயுஷ் துறையின் செயலாளர் தலைமையிலான பரிசீலனை குழு முதல்கட்ட பரிசீலனையை நடத்தியது. பின்னர் மத்திய அமைச்சரவை செயலாளர் தலைமையிலான நடுவர் குழு தனி் நபர்கள் மற்றும் நிறுவனங்கள் பட்டியலை தயாரித்தது.
வெற்றியாளர்கள் ஒவ்வொருவரும் ரூ.25 லட்சம் ரொக்கப்பரிசு, கோப்பை, சான்றிதழ் ஆகியவற்றுடன் பாராட்டப்படவுள்ளனர்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 132 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 133 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 22.70 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775200
PIB Headquarters
கொவிட்-19 - பிஐபி செய்தித் தொகுப்பு
- பொருளாதார விவகாரங்களுக்கான மத்திய அமைச்சரவைக் குழு
- ரசாயனம் மற்றும் உரங்கள் அமைச்சகம்
- தொழிலாளர் மற்றும் வேலைவாய்ப்பு அமைச்சகம்
- குறு சிறு மற்றும் நடுத்தர தொழில் துறை அமைச்சகம்
(- சாலைப் போக்குவரத்து மற்றும் நெடுஞ்சாலைத்துறை அமைச்சகம்
புள்ளியியல் மற்றும் திட்ட அமலாக்கம் அமைச்சகம்
இந்தியாவில் சம்பளப் பட்டியல் அறிக்கை - ஒரு முறையான வேலைவாய்ப்பு கண்ணோட்டம்
மத்திய புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அலுவலகம்  செப்டம்பர் 2017 முதல் ஏப்ரல், 2023 வரையிலான காலகட்டத்தில் நாட்டின் வேலைவாய்ப்பு கண்ணோட்டம் குறித்த செய்திக் குறிப்பை வெளியிட்டுள்ளது.
ஒரு விரிவான குறிப்பு ஆங்கில செய்திக் குறிப்பில் இணைக்கப்பட்டுள்ளது.
PIB Headquarters
கொவிட்-19 - பிஐபி செய்தித் தொகுப்பு
15.08.2020
கொவிட்-19 - பிஐபி செய்தித் தொகுப்பு
-
குடியரசுத் தலைவர் செயலகம்
-
ரசாயனம் மற்றும் உரங்கள் அமைச்சகம்
-
தொலைதொடர்பு மற்றும் தகவல் தொழில்நுட்ப அமைச்சகம்
-
சுகாதாரம் மற்றும் குடும்ப நலத்துறை அமைச்சகம்
-
அறிவியல் மற்றும் தொழில்நுட்பத்துறை
(-
சிறப்பு சேவைகள் மற்றும் கட்டுரைகள்
தொழிலாளர் மற்றும் வேலைவாய்ப்பு அமைச்சகம்
குழந்தைத் தொழிலாளர் இல்லாத இந்தியாவுக்கான தேசியத் திட்டம்
குழந்தைத் தொழிலாளர் பிரச்சினைகளின் பல்வேறு அம்சங்களைக் கருத்தில் கொண்ட அரசு, 2016 ஆம் ஆண்டில் திருத்தப்பட்ட குழந்தைத் தொழிலாளர்  சட்டம், 1986 ஐ இயற்றியது. திருத்தப்பட்ட சட்டம் இப்போது குழந்தை மற்றும் வளரிளம் பருவத் தொழிலாளர்  சட்டம், 1986 என்று அழைக்கப்படுகிறது, இது 14 வயதிற்குட்பட்ட குழந்தைகள் எந்தவொரு தொழில் மற்றும் செயல்முறையிலும் வேலைக்கு அமர்த்தப்படுவதையும், 14 முதல் 18 வயதுக்குட்பட்ட இளம் பருவத்தினரை அபாயகரமான தொழில்கள் மற்றும் செயல்முறைகளில் ஈடுபடுத்துவதையும் முற்றிலுமாக தடைசெய்கிறது.
மத்திய தொழிலாளர் மற்றும் வேலைவாய்ப்பு அமைச்சகம், வேளாண் மற்றும் விவசாயிகள் நல அமைச்சகம், வர்த்தகத் துறை, வீட்டுவசதி மற்றும் நகர்ப்புற விவகாரங்கள் அமைச்சகம், உள்துறை அமைச்சகம், சிறு மற்றும் நடுத்தர நிறுவனங்கள் அமைச்சகம், சுரங்க அமைச்சகம், பஞ்சாயத்து ராஜ் அமைச்சகம், ஊரக வளர்ச்சித் துறை, பள்ளிக் கல்வி மற்றும் எழுத்தறிவுத் துறை, திறன் மேம்பாடு மற்றும் தொழில்முனைவோர் அமைச்சகம், சமூக நீதி மற்றும் அதிகாரமளித்தல் அமைச்சகம், ஜவுளி அமைச்சகம், சுற்றுலா அமைச்சகம், பெண்கள் மற்றும் குழந்தைகள் மேம்பாட்டு அமைச்சகம். ஆகியவற்றின் பிரதிநிதிகளைக் கொண்ட அமைச்சகங்களுக்கு இடையிலான குழுவை  செயலாளர் தலைமையில் அமைத்துள்ளது. குழந்தைத் தொழிலாளர் முறையைத் தடுப்பதற்கான அமைச்சகங்கள் மற்றும் துறைகளில் உள்ள முயற்சிகளை இக்குழு ஒருங்கிணைக்கிறது.
மேலும், புலம் பெயர்ந்தோர், பெண்கள் மற்றும் ஆதிதிராவிடர் மற்றும் பழங்குடியின குழந்தைகள் உள்ளிட்ட குழந்தைத் தொழிலாளர்களை ஒழிப்பதற்கு அந்தந்த மாநில அரசுகள் மேற்கொள்ள வேண்டிய செயல்திட்டங்களை பட்டியலிட்டு தொழிலாளர் மற்றும் வேலைவாய்ப்பு அமைச்சகம் மாதிரி மாநில செயல் திட்டத்தை உருவாக்கியுள்ளது.
கல்வி அமைச்சகத்தின் சமக்ரா சிக்ஷா திட்டம், அதன் பள்ளிக் கல்வி மற்றும் எழுத்தறிவுத் துறையால் செயல்படுத்தப்படுகிறது, மாநிலங்கள் மற்றும் யூனியன் பிரதேசங்களின் தேவைகள் மற்றும் முன்னுரிமையின் அடிப்படையில் வருடாந்திர திட்டங்களைத் தயாரிக்கின்றன. அங்கன்வாடி மற்றும் மேம்பாட்டுத் திட்டங்களின் மதிப்பீட்டின் போது, அனைத்து மாநிலங்கள் மற்றும் யூனியன் பிரதேசங்கள் பள்ளி செல்லா குழந்தைகளை  அடையாளம் காணும் நோக்கத்திற்காக ஆண்டுதோறும் வீடு வீடாக கணக்கெடுப்பு நடத்துமாறு கேட்டுக்கொள்ளப்படுகின்றன. இதில் இடைநிற்றல் மற்றும் ஒருபோதும் சேராத குழந்தைகளும் அடங்குவர்.
இத்தகவலை மத்திய தொழிலாளர் மற்றும் வேலைவாய்ப்புத் துறை இணையமைச்சர் திரு. மக்களவையில் ராமேஸ்வர் தெலி எழுத்துப்பூர்வமாக அளித்த பதிலில் கூறியுள்ளார்.
பிரதமர் அலுவலகம்
ஸ்வீடன் பிரதமருடன், பிரதமர் சந்திப்பு
கோபன்ஹேகனில் நடைபெற்ற 2-வது இந்தியா – நார்டிக் உச்சி மாநாட்டின் இடையே பிரதமர் திரு நரேந்திர மோடி, ஸ்வீடன் பிரதமர் திருமதி மக்தலேனா ஆண்டர்சென்-ஐ சந்தித்துப் பேசினார். இருதலைவர்களும் சந்தித்துக் கொள்வது இதுவே முதல் முறையாகும்.
இந்தியாவும், ஸ்வீடனும் பொதுவான பண்புகள் அடிப்படையில் நீண்டகாலமாக நெருங்கிய நட்புறவைக் கொண்டிருப்பதுடன்; வலுவான வர்த்தகம், முதலீடு மற்றும் ஆராய்ச்சி & மேம்பாட்டு இணைப்புகள்; மற்றும் உலக அமைதி, பாதுகாப்பு மற்றும் முன்னேற்றத்திலும் ஒரே மாதிரியான அணுகுமுறையை மேற்கொண்டு வருகின்றன. புதுமைக் கண்டுபிடிப்புகள், தொழில்நுட்பம், முதலீடு, மற்றும் ஆராய்ச்சி & மேம்பாட்டு ஒத்துழைப்புகள், இந்த நட்புறவுக்கு வலுவான அடித்தளத்தை அமைத்துள்ளன. 1-வது இந்தியா – நார்டிக் உச்சிமாநாட்டுக்காக பிரதமர் மோடி 2018-ல் முதன்முறையாக ஸ்வீடன் சென்ற போது, இருநாடுகளும், விரிவான கூட்டு நடவடிக்கைத் திட்டம் ஒன்றை ஏற்றுக் கொண்டதுடன், கூட்டு கண்டுபிடிப்பு ஒத்துழைப்பு உடன்படிக்கையிலும் கையெழுத்திட்டன.
இன்றைய சந்திப்பின்போது, நமது இருதரப்பு ஒத்துழைப்பில் ஏற்பட்டுள்ள முன்னேற்றம் குறித்து இருதலைவர்களும் ஆய்வு செய்தனர். தொழில்துறை மாற்றத்திற்கான தலைவர்கள் குழுவில் ஏற்பட்டுள்ள முன்னேற்றம் குறித்தும் அவர்கள் மனநிறைவு தெரிவித்தனர். இந்தியா – ஸ்வீடன் கூட்டு சர்வதேச முன்முயற்சியால் தான், குறைந்த கார்பன் பொருளாதாரத்தை ஏற்படுத்துவதற்காக, உலகின் மிகப்பெரிய பசுமை இல்ல வாயுவை வெளியேற்றும் தொழிற்சாலைகளுக்கு வழிகாட்டும் நோக்கில், 2019 செப்டம்பரில் நடைபெற்ற ஐநா பருவநிலை மாற்ற செயல்திட்டக் குழுவால், தொழில்துறை மாற்றத்திற்கான தலைவர்கள் குழு அமைக்கப்பட்டது. 16 நாடுகள் மற்றும் 19 நிறுவனங்களுடன் இந்தக் குழுவின் உறுப்பினர்களின் எண்ணிக்கை தற்போது 35-ஆக அதிகரித்துள்ளது.
புதுமை கண்டுபிடிப்பு, பருவநிலை தொழில்நுட்பம், பருவநிலை செயல்பாடு, பசுமை ஹைட்ரஜன், விண்வெளி, பாதுகாப்பு, விமானப்போக்குவரத்து, ஆர்டிக், துருவ ஆராய்ச்சி, நீடித்த சுரங்கப்பணிகளில் ஒத்துழைப்பை மேலும் வலுப்படுத்துவதற்கான வாய்ப்புகள் மற்றும் வர்த்தக – பொருளாதார உறவுகள் குறித்தும் இருதலைவர்களும் விவாதித்தனர்.
பல்வேறு பிராந்திய மற்றும் சர்வதேச விவகாரங்கள் குறித்தும் பேசப்பட்டது.
------
(
சிறப்பு சேவைகள் மற்றும் கட்டுரைகள்
தேசிய எம்எஸ்எம்இ விருதுகள் 2021-22 –க்கு விண்ணப்பங்கள் வரவேற்கப்படுகின்றன
இந்தியாவில் குறு, சிறு மற்றும் நடுத்தர நிறுவனங்கள் கடந்த ஐந்து தசாப்தங்களாக அபரிமிதமான ஏற்றம் பெற்று மேலும் தரமான உற்பத்தி, ஏற்றுமதி, புத்தாக்கம், பொருள் மற்றும் உற்பத்தி மேம்பாடு ஆகியவற்றில் வளர்ச்சி கண்டுள்ளன. பல பொருட்கள் இறக்குமதி செய்யும் நிலையில் இருந்து மாறியுள்ளன. நம் தொழில்முனைவோரின் முயற்சிகளால் தான் இவையெல்லாம் சாத்தியமாகியது.
இந்திய தொழில்முனைவோர்கள் தங்கள் படைப்பாற்றல், புதுமையான பொருட்கள் மற்றும் சேவைகள், நவீன உற்பத்தி முறைகள் ஆகியவற்றால் உள்நாடு மற்றும் வெளிநாட்டுச் சந்தைகளில் போட்டியினை சிறப்பாக எதிர்கொண்டு வருகிறார்கள். குறு, சிறு மற்றும் நடுத்தரத் தொழில்களின் வளர்ச்சிக்கு இது போன்ற புதிய முயற்சிகள் மற்றும் அவர்களது உத்வேகத்தை ஊக்குவித்தல் அவசியமாகிறது. எனவே, குறு, சிறு மற்றும் நடுத்தர நிறுவனங்கள் அமைச்சகமானது தொழில்முனைவோர்களது அர்ப்பணிப்பு மற்றும் சிறந்த செயல்திறனை அங்கீகரிக்கும் வகையிலும் ஊக்குவிக்கும் வகையிலும் அவர்களுக்கு தேசிய விருதுகளை வழங்கி கவுரவிக்க உள்ளது.
இந்திய அரசின் குறு, சிறு மற்றும் நடுத்தர நிறுவனங்கள் அமைச்சகம் “தேசிய குறு சிறு மற்றும் நடுத்தர நிறுவனங்களுக்கான விருதுகள் – 2021-22”க்கான ஆன்லைன் விண்ணப்பங்களை தொழில்முனைவோர்களிடமிருந்து கீழ்க்கண்ட பிரிவுகளில் வரவேற்கிறது.
1. உற்பத்தித் துறையில் சிறந்த தொழில்முனைவோர் விருதுகள் 
2. சேவை துறையில் சிறந்த தொழில்முனைவோர் விருதுகள் 
3. சிறப்புப் பிரிவுகளில் விருதுகள்:
அ. சிறந்த மகளிர் தொழில்முனைவோர் விருதுகள் 
ஆ. பட்டியிலினம் மற்றம் பழங்குடியினர் வகுப்பைச் சேர்ந்த சிறந்த
தொழில்முனைவோருக்கான விருதுகள் 
இ. மாற்றுத்திறனாளிகளில் சிறந்த தொழில்முனைவோருக்கான விருதுகள்

“தேசிய குறு சிறு மற்றும் நடுத்தர நிறுவனங்களுக்கான விருதுகள் – 2021-22” தொடர்பான ஆன்லைன் விண்ணப்பத்தை www.dcmsme.gov.in என்ற இணைய முகவரியில் அல்லது https://dashboard.msme.gov.in/na என்ற இணைய முகவரியில் சமர்ப்பிக்குமாறு கேட்டுக் கொள்ளப்படுகிறார்கள். ஒரு தொழில்முனைவோர் ஒன்றுக்கும் மேற்பட்ட பிரிவுகளில் தகுதியின் அடிப்டையில் விண்ணப்பிக்கலாம். சிறந்த தொழில்முனைவோர்களுக்கு வழங்கப்படும் பரிசுத்தொகைக்கு வருமான வரிச் சட்டம் 1961, பிரிவு 10ன் படி வரி விலக்கு அளிக்கப்பட்டுள்ளது.
ஆன்லைனில் விண்ணப்பிக்க கடைசி தேதி 20.04.2022 ஆகும். இதுகுறித்து மேலும் விவரங்கள் மற்றும் வழிகாட்டுதல் பெற MSME வளர்ச்சி நிலையம், சென்னை  மற்றும் கிளை அலுவலகங்கள் கோவை , மதுரை  மற்றும் திருநெல்வேலி  அல்லது அருகில் உள்ள மாவட்டத் தொழில் மையங்களை தொடர்பு கொள்ளுமாறு கேட்டுக்கொள்ளப்படுகிறார்கள்.
இந்த தகவல் சென்னை கிண்டியில் உள்ள குறு, சிறு மற்றும் நடுத்தரத் தொழில்கள் வளர்ச்சி நிலைய துணை இயக்குனர் திரு.பி.சிவசுப்பிரமணியன் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
தகவல் மற்றும் ஒலிபரப்பு அமைச்சகம்
திரைப்படம் எடுப்பது கால்பந்து விளையாட்டு போன்றது, ஒவ்வொரு குழு உறுப்பினரும் முக்கியம்: இந்தியாவின் 53 வது சர்வதேச திரைப்பட விழாவில் மாஸ்டர் வகுப்பு
திரைப்பட உருவாக்கம் என்பது ஓவியம் அல்லது டென்னிஸ் விளையாட்டு போன்றது அல்ல, அங்கு தனிப்பட்ட பங்களிப்பு அல்லது கடின உழைப்பு வெற்றியைத் தீர்மானிக்கும். திரைப்பட உருவாக்கம் கால்பந்து அல்லது கிரிக்கெட் விளையாட்டு போன்றது, இதில் ஒவ்வொரு குழு உறுப்பினரின் பங்களிப்பும் முக்கியமானது. கோவாவின் பனாஜியில் நடைபெற்று வரும் 53வது இந்திய சர்வதேச திரைப்பட விழாவை ஒட்டி இன்று நடத்தப்பட்ட மாஸ்டர் வகுப்பு என்று சிறப்பு கருத்தரங்கில் ஒப்புக்கொள்ளப்பட்ட கருத்து இது.
தேசிய திரைப்பட விருது பெற்ற இயக்குனர் ஷூஜித் சிர்கார் மற்றும் இயக்குனர்/திரைக்கதை எழுத்தாளர் அத்வைத் சந்தன் ஆகியோர் ‘திரைப்படம் ஒரு குழுப்பணி’ என்ற தலைப்பில் நடைபெற்ற மாஸ்டர் வகுப்பில் கலந்து கொண்டனர்.
விக்கி டோனர், பிங்க், சர்தார் உதம் போன்ற பல பாராட்டப்பட்ட திரைப்படங்களின் இயக்குனர் ஷூஜித் சிர்கார் அமர்வைத் தொடங்கிவைத்து பேசுகையில், தனது நடிகர்கள் மற்றும் குழுவினரைத் தேர்ந்தெடுக்கும்போது அவர்களின் நிபுணத்துவத்தை விட தன்னைப் புரிந்துகொள்ளும் நபர்களுக்கு முன்னுரிமை அளிப்பேன் என்றார்.
குழுப்பணி குறித்த இந்த கருத்தை வலுப்படுத்தும் வகையில், நடிகர்கள் மற்றும் குழுவினரைத் தேர்ந்தெடுக்கும் போது அறையில் மிகவும் முட்டாள்தனமான நபராக தான் இருக்க விரும்புவதாக லால் சிங் சத்தா மற்றும் சீக்ரெட் சூப்பர்ஸ்டார் திரைப்பட இயக்குனருமான அத்வைத் சந்தன் கூறினார்.
திரைப்படத் தயாரிப்பின்போது இயக்குனர்-நடிகர் இடையேயான தொடர்புகளை ஆழமாக ஆராய்ந்த ஷூஜித் சிர்கார், ஒரு நடிகருடன் பழகும்போது மிக முக்கியமான விஷயம் அந்த நடிகர்/நடிகையின் பகுத்தறியும் திறன் என்று கூறினார்.
நடிகர்களுடன் பணிபுரிவது குறித்த தனது கருத்தை கூறுகையில் அத்வைத் ‘ஐந்து விரல்களும் ஒன்றல்ல’ – அதாவது ஒருவருக்கு பொருந்துவது இன்னொருவருக்கு பொருந்தாது என்று கூறினார். நடிகர்கள் மற்றும் குழுவின் ஒவ்வொரு உறுப்பினரையும் இயக்குனர் உண்மையாக நேசித்தால், அவர்களின் தவறுகளை சரிசெய்து முன்னேற முடியும் என்று அவர் கூறினார்.
திரைப்படங்களின் சோதனைத் திரையிடல் குறித்த விவாதத்தில் இரு இயக்குநர்களும் மாறுபட்ட கருத்துக்களைப் பகிர்ந்து கொண்டனர். அத்வைத் திரைப்படங்களைப் பற்றி பார்வையாளர்களிடமிருந்து கருத்துக்களைப் பெறுவது நல்லது என்று கூறியபோது, ஷூஜித் இந்த யோசனைக்கு தான் முற்றிலும் எதிரானவர் என்று தெரிவித்தார். “என்னுடைய படத்தில் பார்வையாளர்கள் கடைசியாக இருக்கிறார்கள். என்னைப் பொறுத்தவரை, என்னுடைய கதையின் பார்வை முக்கியமானது. நான் என்ன செய்தேன் அல்லது செய்ய முயற்சித்தேன், என்பதற்கு என்னை விட சிறந்த நீதிபதி யாரும் இருக்கமுடியாது," என்று அவர் சுட்டிக்காட்டினார். அவர் மேலும் கூறுகையில், தனது ஒரே பயம் தனது படங்களை தவறான பார்வையாளர்கள் பார்ப்பது மட்டுமே.
திரைப்பட பத்திரிக்கையாளர் ஹிமேஷ் மங்காட் இந்த அமர்வின் ஒருங்கிணைப்பாளராக செயல்பட்டார்.
பிரதமர் அலுவலகம்
பிரதமருடன் திரிபுரா முதலமைச்சர் சந்திப்பு
திரிபுரா முதலமைச்சர் பேராசிரியர்  மாணிக் சஹா இன்று பிரதமரைச் சந்தித்தார்.
இது குறித்து பிரதமரின் அலுவலகம் வெளியிட்ட ட்விட்டர் பதிவு:
“திரிபுரா முதலமைச்சர் டாக்டர் மாணிக் சஹா பிரதமர் திரு நரேந்திர மோடியைச் சந்தித்தார்.”
அறிவியல் மற்றும் தொழில்நுட்பத்துறை
அறை வெப்பநிலையில் காட்சித் திரைக் கருவிகளுக்கு பயன்படுத்தக் கூடிய புதுமையான செயற்கை ஒளிஉணர் கொலஸ்ட்ரிக் திரவ படிகங்களை சிஇஎன்எஸ் மையம் உருவாக்கி உள்ளது.
அறிவியல் மற்றும் தொழில்நுட்பத் துறையின் கீழ் பெங்களூவில் செயல்பட்டு வரும் தன்னாட்சி நிறுவனமான நானோ மற்றும் மென்சடப்பொருள் அறிவியல்களுக்கான மையத்தின்  விஞ்ஞானிகள் பரவலான வெப்பநிலைப் பயன்பாடுகளுக்கான, புதுமையான, அறை வெப்பநிலையில் ஒளிஉணர் கொலஸ்ட்ரிக் திரவ செயற்கைப் படிகங்களின் தொடர்வரிசையை உருவாக்கியுள்ளனர். திரும்பவும் அழித்து எழுதக்கூடிய ஒளிவடிவப் பலகைகள், விளம்பரப் பலகைகள் மற்றும் இது போன்ற ஒளிசார் சேமிப்புக் கருவிகளைத் தயாரிப்பதற்கு இந்த செயற்கைப் படிகங்கள் உதவியாக இருக்கும்.
திரவப் படிகங்கள் மனித வாழ்க்கையின் ஒருங்கிணைந்த அங்கமாக மாறியுள்ளன. உதாரணமாகச் சொல்ல வேண்டுமென்றால் கம்ப்யூட்டர், மொபைல், டிவி போன்ற அதிநவீன காட்சிக்கருவிகளின் திரைகள் திரவப் படிகங்களால் தான் தயாரிக்கப்படுகின்றன. கொலஸ்ட்ரிக் திரவ செயற்கைப் படிகங்கள் என்பவை சிறப்பு வகை பொருள்களாகும். தனது அலைவரிசைக்கு சம அளவிலான அலைவேகத்தைக் கொண்டுள்ள ஒளியைப் பிரதிபலிக்கும் தன்மை இந்தப் பொருள்களுக்கு இருக்கின்றது. இந்த அலைவேகம் வெப்பநிலைக்கு ஏற்ப மாறுபடும். எனவே இவை பெரும்பாலும் வெப்ப உணர் பொருள்களாகப் பயன்படுத்தப்படுகின்றன. இத்தகைய கொலஸ்ட்ரிக் திரவ செயற்கைப் படிகங்கள் ஒளி உணர் பொருள்களாக மாற்றப்படும் போது இவற்றை ஒளி சேமிப்புக் கருவிகளாகவும் மற்றும் இதனோடு தொடர்புடைய பயன்பாடுகளுக்கும் பயன்படுத்த முடியும்.
மேலும் விவரங்களுக்கு : https://pib.gov.in/PressReleasePage.aspx?PRID=1629912
(Visitor Counter : 156
உள்துறை அமைச்சகம்
பேரிடர் அபாய குறைப்புத் தரவு அமைப்புக்கான பயிலரங்கு தொடங்கியது
பேரிடர் அபாய குறைப்புத் தரவு அமைப்புக்கான தேசிய பயிலரங்கு இன்று  புதுதில்லியில் தொடங்கியது. யுனிசெப், யு.என்.டி.பி மற்றும் ஐநாவின் பேரிடர் குறைப்புக்கான சர்வதேச அணுகுமுறை திட்டம் ஆகியவற்றின் ஒத்துழைப்புடன் தேசிய பேரிடர் மேலாண்மை ஆணையம் இந்த பயிலரங்கை ஏற்பாடு செய்து நடத்தியது. ஒரே சீரான நம்பத்தகுந்த தேசிய நிலை பேரிடர் தரவு அடிப்படையில் உருவாக்கும் நோக்கத்துடன் இப்பயிலரங்கு நடைபெற்றது.
அக்கறையுள்ள பல்வேறு தரப்பினரிடையே பேரிடர்கள், அவற்றின் வரையறை எல்லைகள், மற்றும் தகவல் சேகரிப்பு அவற்றின் மேம்பாடு, அவற்றை மதிப்பீடு செய்தல் ஆகியவற்றில் கருத்து ஒருமைப்பாடு ஏற்படுத்துவது இந்த இரண்டு நாள் பயிலரங்கின் நோக்கமாகும். இதன்மூலம் தரவுகளின் தரமும் துல்லியமான நிலையும் மேம்படும் என எதிர்பார்க்கப்படுகிறது.
தேசிய பேரிடர் மேலாண்மை ஆணைய அதிகாரிகள், சம்பந்தப்பட்ட மத்திய அமைச்சகங்கள், துறைகள் ஆகியவற்றின் பிரதிநிதிகள், மாநில அரசுகள், ஐநா அமைப்புகள், நிர்வாக பயிற்சி நிறுவனங்கள், பேரிடர் மேலாண்மை நிறுவனங்கள், பல்கலைக் கழகங்கள் ஆகியவற்றின் பிரதிநிதிகளும் இந்த பயிலரங்கில் பங்கேற்றனர்.
மேலும் விவரங்களுக்கு www.pib.nic.in என்ற வலைதளத்தை பார்க்கவும்.
(Visitor Counter : 101
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
MTS எனப்படும் பலவகைப் பணிக்கான  ஊழியர்தேர்வு 2022-ஐ முதன்முறையாக இந்தி மற்றும்ஆங்கிலத்துடன் 13 மாநில மொழிகளில் நடத்துவது என்ற எஸ்எஸ்சி முடிவை மத்திய அமைச்சர்டாக்டர் ஜிதேந்திர சிங் பாராட்டியுள்ளார்
பலவகைப் பணிக்கான  ஊழியர் தேர்வு 2022-ஐ முதன்முறையாக இந்தி மற்றும் ஆங்கிலத்துடன் 13 மாநில மொழிகளில் நடத்துவது என்ற எஸ்எஸ்சி முடிவை மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் பாராட்டியுள்ளார்.
13 மொழிகளாவன: உருது, தமிழ், மலையாளம், தெலுங்கு, கன்னடம், அசாமி, பெங்காலி, குஜராத்தி, கொங்கணி, மணிப்புரி, மராத்தி, ஒடியா, பஞ்சாபி.
வேலை தேடுவோர் அனைவருக்கும் சமமான வாய்ப்பை வழங்கவேண்டும், மொழி காரணமாக ஒருவருக்கு வாய்ப்பு மறுக்கப்படக் கூடாது என்பதை உறுதி செய்ய வேண்டும் என்ற பிரதமர் நரேந்திர மோடியின் கண்ணோட்ட அடிப்படையிலானது இந்த நடவடிக்கை என்று டாக்டர் ஜிதேந்திர சிங் கூறினார்.
ஏற்கனவே இந்தி மற்றும் ஆங்கில மொழிகளில் தேர்வுகள் நடத்தப்பட்ட பல்வேறு மாநிலங்களை குறிப்பாக தென்னிந்தியாவைச் சேர்ந்த மாணவர்களின் நீண்ட கால நிலுவை கோரிக்கையை நிறைவேற்றும் நடவடிக்கையாகவும் இது உள்ளது என்று அவர் குறிப்பிட்டார்.
இந்த வரலாற்றுச் சிறப்புமிக்க முடிவுக்குப் பின் படிப்படியாக அரசியல் சட்டத்தின் 8-வது அட்டவணையில் உள்ள அனைத்து மொழிகளும் சேர்க்கப்படும் என்று அவர் உறுதிப்பட தெரிவித்தார்.
2022 நவம்பரில் வாரணசியில் காசி தமிழ் சங்கமத்தை பிரதமர் மோடி தொடங்கிவைத்தபோது, உலகின் மிகத்தொன்மையான வாழும் மொழிகளில் ஒன்றாக தமிழ் உள்ளபோதும் அதனை முழுமையாக கௌரவப்படுத்த நாம் தவறிவிட்டோம் என்று கூறியதை டாக்டர் ஜிதேந்திர சிங் சுட்டிக்காட்டினார்.
பிரதமர் அலுவலகம்
பிரதமர் மோடி ஜனவரி 05, 2019 அன்று ஜார்க்கண்ட் மற்றும் ஒடிசாவுக்குப் பயணம்
பிரதமர் திரு நரேந்திர மோடி ஜனவரி 05, 2019 அன்று ஜார்க்கண்ட் மற்றும் ஒடிசாவுக்குப் பயணம் மேற்கொள்கிறார்.
ஜார்க்கண்டில் வடக்கு கோயல்  புனரமைப்புத் திட்டம், கன்ஹார் ஆற்றிலிருந்து குழாய் வழி பாசனத் திட்டம் ஆகியவற்றுக்கு அடிக்கல் நாட்டுவதைக் குறிக்கும் வகையில் கல்வெட்டினைப் பிரதமர் திறந்து வைப்பார். பிரதமர் வீட்டு வசதித் திட்டத்தின் கீழ், 25 ஆயிரம் பயனாளிகளுக்கு ஒரே நேரத்தில் காணொலிக் காட்சி மூலம் இ-கிரகப்பிரவேசத்தைப் பிரதமர் மோடி தொடங்கி வைப்பார். அங்கு திரண்டிருக்கும் பொது மக்களிடையே அவர் உரையாற்றுவார்.
இதன் பிறகு, பிரதமர் ஒடிசாவுக்கு புறப்பட்டுச் செல்வார். பாரிபடாவில் இந்திய எண்ணெய்க் கழகத்தின் பாலாசோர்-ஹால்டியா-துர்காபூர் பிரிவில் உள்ள குழாய் மூலமான சமையல் எரிவாயுத் திட்டத்தையும் பாலாசோரில் பொருள் போக்குவரத்துக்கான பன்முக முனையத்தையும் பிரதமர் நாட்டுக்கு அர்ப்பணிப்பார்.
ஹரிப்பூர்கட், பழங்கால கோட்டையில் உள்ள ரசிகா ரே கோயில் மேம்பாடு மற்றும் பாதுகாப்புக்கான பணிகள் தொடங்குவதைக் குறிக்கும் வகையில் கல்வெட்டைப் பிரதமர் திறந்து வைப்பார். நான்கு வழி தேசிய நெடுஞ்சாலைத் திட்டங்கள் பலவற்றுக்கு அடிக்கல் நாட்டவிருக்கும் அவர் 6 பாஸ்போர்ட் சேவை மையங்களையும் திறந்து வைப்பார். டாடா நகரில் இருந்து பதம்பஹாருக்கு இரண்டாவது பயணிகள் ரயில் வண்டியையும் அவர் கொடியசைத்து அனுப்பி வைப்பார்.
பாரிபடாவில் திரண்டிருக்கும் மக்களிடையேயும் அவர் உரையாற்றுவார்.
பிரதமர் அலுவலகம்
சிபிஎஸ்இ தேர்வுகளில் வெற்றிகரமாக தேர்ச்சி பெற்ற 12ம் வகுப்பு மாணவர்களுக்கு பிரதமர் வாழ்த்து
சிபிஎஸ்இ தேர்வுகளில் வெற்றிகரமாக தேர்ச்சி பெற்ற 12ம் வகுப்பு மாணவர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். அவர்களை இளம் நண்பர்களே என கூறிய பிரதமர் அவர்களின் பிரகாசமான, மகிழ்ச்சியான மற்றும் ஆரோக்கியமான எதிர்காலத்துக்கு வாழ்த்து தெரிவித்தார்.
இது குறித்து பிரதமர் வெளியிட்ட தொடர் சுட்டுரைகளில் கூறியிருப்பதாவது:
‘‘சிபிஎஸ்இ தேர்வுகளில் வெற்றிகரமாக தேர்ச்சி பெற்ற எனது இளம் நண்பர்களுக்கு வாழ்த்துகள். பிரகாசமான, மகிழ்ச்சியான மற்றும் ஆரோக்கியமான எதிர்காலத்துக்கு மனமார்ந்த வாழ்த்துகள்.
இன்னும் நன்றாக படித்து அதிக மதிப்பெண் பெற்றிருக்கலாம் என நினைப்பவர்களுக்கு நான் ஒன்று சொல்ல விரும்புகிறேன் - உங்கள் அனுபவத்திலிருந்து கற்றுக் கொள்ளுங்கள் மற்றும் தலை நிமிர்ந்து நில்லுங்கள். பிரகாசமான மற்றும் வாய்ப்பு நிறைந்த எதிர்காலம் உங்களுக்காக காத்திருக்கிறது. நீங்கள் ஒவ்வொருவரும் திறமையை உள்ளடக்கியவர்கள். உங்களுக்கு எப்போதும் என் வாழ்த்துகள்.
இந்தாண்டு 12ம் வகுப்பு மாணவர்கள், இதற்கு முன் ஏற்படாத சூழல்களை சந்தித்தனர்.
கல்வி உலகம், கடந்தாண்டு பல மாற்றங்களை கண்டது. ஆயினும், அவர்கள் புதிய இயல்பை பின்பற்றி, தங்களின் சிறந்த திறனை அளித்தனர். அவர்களால் பெருமிதம்.’’
அறிவியல் மற்றும் தொழில்நுட்பத்துறை
கொவிட்-19 தொற்றினைத் தடுக்கும் நாசித் துவாரங்களுக்கான களிம்பை உருவாக்க நிதி ஒதுக்க மத்திய அறிவியல், தொழில்நுட்பத் துறை அனுமதி
கொவிட்-19 தொற்றை செயலிழக்கச் செய்வதற்கான தொழில் நுட்பத்துக்கு மத்திய அறிவியல் மற்றும் தொழில்நுட்பத் துறையின் சட்டபூர்வ அமைப்பான அறிவியல் மற்றும் பொறியியல் ஆராய்ச்சி வாரியம் ஆதரவு அளித்துள்ளது. இதனை, மும்பை ஐஐடியின் உயிரி அறிவியல் மற்றும் உயிரிப் பொறியியல் துறை உருவாக்கியுள்ளது.
கொரோனோ வைரஸ் உடலில் நாசித் துவாரங்கள் வழியாக அதிக அளவில் நுழையும் என்பதால், அப்பகுதியில் பூசுவதற்கான களிம்பு ஒன்றை மும்பை ஐஐடியின் உயிரி அறிவியல் மற்றும் உயிரிப் பொறியியல் துறை தயாரிப்பதற்கு நிதி அளிப்பது பேருதவியாக இருக்கும். இந்தக் களிம்பு, சுகாதாரப் பணியாளர்களின் பாதுகாப்புக்கு உதவுவதுடன், கொவிட்-19 சமூகப் பரவலாக மாறுவதையும் பெருமளவுக்குக் குறைக்கும் என்பதால், நோய் மேலாண்மைக்கும் இது பயன்படும்.
‘’கொரோனோ வைரசுக்கு எதிரான போராட்டத்தில் முன்களத்தில் பணியாற்றும் நமது சுகாதாரப் பணியாளர்களும், மற்றவர்களும் 200 சதவீத பாதுகாப்புக்கு உரியவர்களாவர். தற்போது மேற்கொள்ளப்படு வரும் இதர பாதுகாப்பு நடவடிக்கைகளுடன், உருவாக்கப்பட்டு வரும் களிம்பும் இணைப்பாகச் செயல்பட்டு, வலிமையான கூடுதல் பாதுகாப்பை வழங்கும்’’ என்று அறிவியல் மற்றும் தொழில்நுட்பத்துறை செயலாளர் பேராசிரியர் அசுதோஷ் சர்மா கூறியுள்ளார்.
(கூடுதல் விவரங்களுக்கு பேராசிரியரை தொடர்பு கொள்ளலாம். மின்னஞ்சல்: kirankondabagil@iitb.ac.in, தொலைபேசி: 9619739630.